На основу члана 111. Закона о државним службеницима („Службени гласник Републике Српске“ бр. 118/08, 117/11, 37/12, 57/16) и чланова 3. и 7. Уредбе о јединственим правилима и процедури јавне конкуренције и запошљавања намјештеника („Службени гласник Републике Српске“ бр.38/12 и 20/15) Републички центар за истраживање рата, ратних злочина и тражење несталих лица, р а с п и с у ј е

**ЈАВНИ КОНКУРС**

**за попуну упражњених радних мјеста**

1. Републички центар за истраживање рата, ратних злочина и тражење несталих лица расписује конкурс за попуну два упражњена радна мјеста намјештеника са два извршиоца за сљедећа упражњена радна мјеста:
	1. **Виши сарадник за финансијске послове у Одсјеку за финансије, Одјељења за правне, финансијске и опште послове - - - 1 извршилац;**
	2. **Сарадник за евидентирање и систематизовање података у Одсјеку за рад са жртвама и породицама жртава рата, Одјељења за сарадњу са невладиним организацијама - - - 1 извршилац.**
2. Опис послова, статус и категорија за наведено радно мјесто под бројем:
	1. Опис послова, статус и категорија за наведено радно мјесто биће доступни на веб сајту Републичког центра за истраживање рата, ратних злочина и тражење несталих лица [www.rcirz.org](http://www.rcirz.org) .
	2. Опис послова, статус и категорија за наведено радно мјесто биће доступни на веб сајту Републичког центра за истраживање рата, ратних злочина и тражење несталих лица [www.rcirz.org](http://www.rcirz.org) .
3. Општи услови за радна мјеста наведена под бројем **1.1. и 1.2.**:
4. да је држављанин Републике Српске или Босне и Херцеговине;
5. да је старији од 18 година;
6. да има општу здравствену способност;
7. да није осуђиван/а за кривично дјело на безусловну казну затвора од најмање шест мјесеци или за киривично дјело које га чини неподобним за обављање послова у органу државне управе;
8. да није отпуштан из органа управе као резултат дисциплинске мјере на било којем нивоу власти у Босни и Херцеговини три године прије објављивања конкурса.
9. Посебни услови за радно мјесто под бројем:
* VII степен стручне спреме (четворогодишњи студиј или први циклус студија са 240 ECTS бодова), економски факултет или други факултет економског смјера,
* најмање једна година радног искуства у траженом степену образовања и
* познавање рада на рачунару.
* IV степен стручне спреме - гимназија или економска школа или угоститељско – трговинска –туристичка школа,
* најмање шест мјесеци радног искуства у траженом степену образовања и
* познавање рада на рачунару.
1. Начин и рок подношења пријаве

Пријава на конкурс доставља се на прописаном Обрасцу за пријаву који је доступан на веб страници Републичког центра за истраживање рата, ратних злочина и тражење несталих лица [www.rcirz.org](http://www.rcirz.org), а може се преузети и у Републичком центру за истраживање рата, ратних злочина и тражење несталих лица.

На прописаном обрасцу пријаве на јавни конкурс кандидати су обавезни навести тачне податке о радном мјесту и објављеном конкурсу, личне податке, податке о образовању, радном искуству, додатним способностима (знање стрних језика и сл.) као и посебне изјаве, а тачност ових података кандидат потврђује својим потписом.

Уз пријаву на јавни конкурс, кандидати су дужни доставити копију сљедећих докумената:

* дипломе/увјерење о завршеној школској спреми (признате дипломе уколико су стечене ван Републике Српске и Босне и Херцеговине у складу са Законом о високом образовању („Службени гласник Републике Српске“, број 67/20),
* увјерења или потврде о радном искуству у траженом степену образовања.

Испуњеност других услова наведених у јавном конкурсу кандидати доказују изјавом која је саставни дио конкурса.

Пријаве се могу достављати лично или путем поште на адресу: Републички центар за истраживање рата, ратних злочина и тражење несталих лица, Трг јасеновачких жртава 4, 78 000 Бања Лука. Неблаговремене, неразумљиве и непотпуне пријаве, као и пријаве кандидата који не испуњавају опште и посебне услове из јавног конкурса, Републички центар за истраживање рата, ратних злочина и тражење несталих лица одбацује закључком.

1. Сви кандидати који испуњавају опште и посебне услове подлијежу јавном тестирању. Јавно тестирање подразумијева разговор- интервју са члановима Конкурсне комисије.

О времену и мјесту интервјуа сви кандидати ће бити благовремено обавијештени писаним путем.

Сви кандидати који приступе интервју су обавезни донијети личну карту или пасош на увид Конкурсној комисији. У противном неће моћи приступити на интервју.

1. **Изабрани кандидат након спроведеног јавног конкурса, прије заснивања радног односа, обавезан је у року од седам (7) дана од дана објављивања листе успјешних кандидата на интернет страници и на огласној табли Републичког центра за истраживање рата, ратних злочина и тражење несталих лица, доставити оригинале или овјерене фотокопије сљедећих докумената:**
* Диплому о завршеној школској спреми (признате дипломе уколико су стечене ван Републике Српске и Босне и Херцеговине у складу са Законом о високом образовању („Службени гласник Републике Српске“, број 67/20),
* Увјерење или потврду о радном искуству у траженом степену образовања,
* Увјерење о држављанству Босне и Херцеговине или Републике Српске,
* Родни лист,
* Љекарско увјерење,
* Увјерење о неосуђиваности,
* Увјерење о невођењу кривичног поступка.

Уколико изабрани кандидат не достави оригинале или овјерене фотокопије тражених докумената у прописаном року или ако, на основу достављених доказа Комисија утврди да кандидат не испуњава опште и посебне услове, позваће сљедећег кандидата по броју освојених бодова са Листе успјешних кандидата да достави наведене документе.

1. Републички ценар за истраживање рата, ратних злочина и тражење несталих лица ће објавити резултате јавне конкуренције на огласној табли и интернет страници Републичког центра за истраживање рата, ратних злочина и тражење несталих лица.

Обавјештење и рјешење о избору доставиће се свим кандидатима који су учествовали на интервјуу.

**Јавни конкурс остаје отворен петнаест (15) дана од дана објављивања у дневном листу „Глас Српске“.**

Број: 08/4.5/120-1666/22

Датум: 11.08.2022. године.

 в.д. Д И Р Е К Т О Р А

 мр Милорад Којић